CELEX: 62011CO0333
Language: mt
Date: 2012-03-08 00:00:00
Title: Digriet tal-Qorti tal-Ġustizzja (is-Sitt Awla) tat-8 ta' Marzu 2012. # Koninklijke Federatie van Belgische Transporteurs en Logistiek Dienstverleners (Febetra) vs Belgische Staat. # Talba għal deċiżjoni preliminari: Hof van Cassatie - il-Belġju. # L-ewwel subparagrafu tal-Artikolu 104(3) tar-Regoli ta' Proċedura - Konvenzjoni TIR - Kodiċi Doganali tal-Komunità - Dazju tas-sisa - Trasport ta' oġġetti koperti b'carnet TIR - Ħatt irregolari - Determinazzjoni tal-post fejn twettaq il-ksur - Irkupru tad-dazji fuq l-importazzjoni u tad-dazji tas-sisa - Kompetenza. # Kawża C-333/11.

Digriet tal-Qorti tal-Ġustizzja (Is-Sitt Awla) tat-8 taʼ Marzu 2012 — Febetra
      (Kawża C‑333/11)
      “L-ewwel subparagrafu tal-Artikolu 104(3) tar-Regoli tal-Proċedura — Konvenzjoni TIR — Kodiċi Doganali tal-Komunità — Dazju tas-sisa — Trasport taʼ oġġetti koperti bʼcarnet TIR — Ħatt irregolari — Determinazzjoni tal-post fejn twettaq il-ksur — Irkupru tad-dazji fuq l-importazzjoni u tad-dazji tas-sisa — Kompetenzaˮ
      
      1.                     Moviment liberu tal-merkanzija — Tranżitu Komunitarju estern — Trasport kopert bʼcarnet TIR — Ksur jew irregolaritajiet —
            Determinazzjoni tal-post fejn twettaq il-ksur jew l-irregolarità — Preżunzjoni favur il-post fejn saret il-konstatazzjoni
            — Konfutazzjoni abbażi ta’ provi prodotti minn assoċjazzjoni garanti (Regolament tal-Kummissjoni Nru 2454/93, Artikolu 454(3)
            (ara l-punt 38, dispożittiv 1)
      2.                     Unjoni doganali — Dejn doganali — Taxxa fuq il-valur miżjud — Dazji tas-sisa — Direttiva 92/12 — Stat Membru kompetenti għall-irkupru
            (Direttiva tal-Kunsill 92/12, Artikoli 6(1) u 7(1)) (ara l-punt 43 u d-dispożittiv 2)
      Suġġett 
      
         
               Talba għal deċiżjoni preliminari — Hof van Cassatie van België — Interpretazzjoni tat-tieni subparagrafu tal-Artikolu 454(3)
                  tar-Regolament tal-Kummissjoni (KEE) Nru 2454/93, tat-2 taʼ Lulju 1993, li jiffissa d-dispożizzjonijiet għall-implementazzjoni
                  tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (ĠU Edizzjoni Speċjali bil-Malti,
                  Kapitolu 2, Vol. 6, p. 3), tal-Artikoli 6(1) u 7(1) tad-Direttiva tal-Kunsill 92/12/KEE, tal-25 taʼ Frar 1992, dwar l-arranġamenti
                  ġenerali għall-prodotti soġġetti għad-dazju tas-sisa u dwar iż-żamma, ċaqliq u mmonitorjar taʼ dan it-tip taʼ prodotti (ĠU
                  Edizzjoni Speċjali bil-Malti, Kapitolu 9, Vol. 1, p. 179) u tal-Artikolu 37 tal-Konvenzjoni doganali dwar it-trasport internazzjonali
                  taʼ merkanzija koperta bʼcarnet TIR (Konvenzjoni TIR) — Ksur jew irregolaritajiet — Post fejn twettaq il-ksur jew l-irregolarità
                  — Post meqjus li jinsab fil-post fejn ġie kkonstatat il-ksur jew l-irregolarità, fil-każ li ma jkunx possibbli li jiġi ddeterminat
                  il-post taʼ fejn twettaq dan il-ksur jew din l-irregolarità.
               
            Dispożittiv 
      
         
                  1)
               
               
                  
               
               
                  	L-Artikolu 454(3) tar-Regolament tal-Kummissjoni (KEE) Nru 2454/93, tat‑2 taʼ Lulju 1993, li jiffissa d-dispożizzjonijiet
                     għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju, kif emendat
                     bir-Regolament tal-Kummissjoni (KE) Nru 1662/1999, tat-28 taʼ Lulju 1999, għandu jiġi interpretat fis-sens li assoċjazzjoni
                     garanti tistaʼ tipprova l-post fejn twettaq ksur jew irregolarità billi tibbaża ruħha fuq il-post fejn il-carnet TIR ikun
                     ġie aċċettat jew fejn is-siġilli jkunu twaħħlu. Jekk din l-assoċjazzjoni jirnexxielha tikkonfuta l-preżunzjoni taʼ kompetenza
                     tal-awtoritajiet doganali tal-Istat Membru li fit-territorju tiegħu jkun ġie kkonstatat ksur jew irregolarità matul it-trasport
                     taʼ oġġetti koperti bʼcarnet TIR favur l-awtoritajiet doganali tal-Istat Membru li fit-territorju tiegħu jkun effettivament
                     twettaq dan il-ksur jew din l-irregolarità, li huwa l-obbligu tal-qorti tar-rinviju li tivverifika, l-awtoritajiet doganali
                     taʼ dan l-Istat Membru tal-aħħar isiru kompetenti sabiex jirkupraw id-dejn doganali.
                  
               
            
         
                  2)
               
               
                  
               
               
                  	L-Artikoli 6(1) u 7(1) tad-Direttiva tal-Kunsill 92/12/KEE, tal-25 taʼ Frar 1992, dwar l-arranġamenti ġenerali għall-prodotti
                     soġġetti għad-dazju tas-sisa u dwar iż-żamma, ċaqliq u mmonitorjar taʼ dan it-tip taʼ prodotti, kif emendata bir-Regolament
                     tal-Kunsill 96/99/KE, tat-30 taʼ Diċembru 1996, għandhom jiġu interpretati fis-sens li l-awtoritajiet doganali tal-Istat Membru
                     li fit-territorju tiegħu tkun ġiet skoperta, maqbuda u kkonfiskata merkanzija, huma kompetenti sabiex jirkupraw id-dazju tas-sisa,
                     anki jekk din il-merkanzija ddaħħlet fit-territorju tal-Unjoni fi Stat Membru ieħor, sakemm il-qbid tal-merkanzija jkun għall-finijiet
                     kummerċjali, u dan huwa l-obbligu tal-qorti tar-rinviju li tiddeterminah.